Deməyə nə isə var?

Deməyə nə isə var? — 1 may 2015-ci ildə Berlinin Aleksanderplats meydanında italyan rəssamı Davide Dormino tərəfindən ucaldılmış səyyar bronz heykəltəraşlıq və ictimai incəsənət abidəsi. Əsərin tam adı "Deməyə nə isə var? — Cəsarət abidəsi"dir.  İnformatorlar Edvard Snouden, Culian Assanj və Çelsi Manninq abidədə üç stulun üzərində dayanmış şəkildə göstərilib. Burada ictimai çıxış üçün platforma rolunu oynayacaq boş dördüncü stul var. Dördüncü boş stul insanları "başqaları kimi oturmaq əvəzinə ayağa qalxmağa" təşviq edir. Abidə beynəlxalq kraudfundinq tərəfindən dəstəklənən özəl incəsənət layihəsinin bir hissəsi kimi təqdim edilib. 2016-cı ildə Davide Dormino Anticor tərəfindən Prix Éthique 2016 mükafatına layiq görülüb.
 Mesaj 
Davide Dorminonun Deməyə nə isə var? heykəli, informatorların və ifadə və məlumat azadlığını müdafiə etmək üçün mübarizə aparan hər kəsin cəsarətini simvollaşdırır. O, ictimaiyyətə məxfiliyə kütləvi müdaxilələr, məlumat nəzarəti və hökumətlər və korporasiyalar tərəfindən məruz qaldıqları dezinformasiya və onların demokratik və qanuni bilmək hüququ haqqında xatırlatmaq üçün şəhərdən şəhərə səyahət edir.

Culian Assanj, Çelsi Manninq və Edvard Snouden məlumatları üzə çıxarmaq və gizlədilən və ya təhrif edilmiş hadisələrə işıq salmaq üçün özlərini təhlükəyə atan müasir insanlara nümunə olaraq seçiliblər. Heykəl media azadlığını müdafiə edən QHT olan Sərhədsiz Reportyorlar (RSF) tərəfindən dəstəklənir.
 İstinadlar 

Kateqoriya:İnstalyasiya əsərləri
Kateqoriya:Söz azadlığı
Kateqoriya:Tunc heykəllər